Narbonne

Narbonne ass eng franséisch Stad an Ënnerprefecture am Departement Aude, an der Regioun Occitanie. Et ass och den Haaptuert vun 3 Kantonen.

Seng Awunner heeschen Narbonnais.

Narbonne läit am Dall vun der Aude am Süde vu Frankräich un der Mëttelmierküst tëscht Montpellier am Norden, a Perpignan am Süden. Am Oste stéisst d'Stad un d'Mier, an am Westen un déi éischt Koppe vun de Corbières. E groussen Deel vun de Weiere vu Bages-Sigean leien um Territoire vun der Gemeng Narbonne.

Narbonne huet en typescht Mëttelmierklima, mat mëlle Wanteren an dréchne Summeren. An der Moyenne gëtt et 300 Sonnendeeg am Joer.


 Um Spaweck 

 D'Websäit vun Narbonne

Kategorie:Uertschaften am Departement Aude
Kategorie:Gemengen am Departement Aude
Kategorie:Stied am Departement Aude
Kategorie:Etappestied vum Tour de France
Kategorie:Gemenge mat enger Commanderie vum Johanniteruerden a Frankräich